**ROMÂNIA**

**JUDEŢUL ARAD**

CONSILIUL LOCAL BELIU

***ROMÂNIA Judeţul Arad comuna Beliu, nr. 632 cod poştal 217040, tel. 0257/322239, fax. 0257/322422***

***E-mail:*** primariabeliu@gmail.com ***Site: www. beliu.ro***

***HOTĂRÂREA nr. 10***

***din 30.01.2018***

***privind aprobarea majorăriilor salariale , a statului de funcţii şi a organigramei***

***pentru aparatul de specialitate al primarului comunei BELIU pentru anul 2018***

 ***CONSILIUL LOCAL BELIU,***

 Având în vedere:

- adresa nr. 2908/21.04.2017- privind Ordinul nr.271/19.04.2017- pentru stabilirea numărului maxim de posturi pentru anul 2017,

- expunerea de motive a primarului comunei,

- referatul compartimentului de specialitate nr.5787/19.12.2017,

- procesul verbal nr. 5810/2017 privind negocierea drepturilor salariale ce se vor acorda începând cu 1 ianuarie 2018, în baza O.U.G. nr. 79/2017 pentru modificarea şi completarea Legii nr. 227/2015 privind Codul fiscal, pe perioada cât prevederile acesteia sunt în vigoare,

- HCL Beliu nr.55/2017 - Privind aprobarea organigramei și statului de funcții pentru 2017,

-HCL Beliu nr. 67/2017- Privind stabilirea salariilor de bază pentru funcționarii publici și personalul contractual din cadrul Primăriei Comunei Beliu și al SPCLEP Beliu, care se aplică începând cu data de 1 iulie 2017, în conformitate cu Legea nr.153/2017,

- prevederile art.1, art.3 alin.4, art.6-8, art.10, art.11 alin.1, art.11 alin.3-5, art.12-13, art.15-16, art.19, art.21, art.25-27, art.30-38 și art.40, precum și anexele VIII-IX din Legea-cadru nr.153/2017 privind salarizarea personalului plătit din fonduri publice;

 - prevederile H.G. nr.846/2017pentru stabilirea salariului de bază minim brut pe țară garantat în plată cu modificările şi completările ulterioare;

 - prevederile Legii nr.188/1999 privind Statutul funcţionarilor publici, republicată (r2), cu modificările şi completările ulterioare;

 - prevederile Legii nr.53/2003 privind Codul muncii, cu modificările şi completările ulterioare;

- prevederile art. 36, alin. (2), lit. a), alin. (3), lit. a) și alin. (9) și art. 51, alin. (5) din Legea nr. 215/2001, legea administrației publice locale, cu modificările și completările ulterioare;

- În temeiul art. 39, alin. (1), art. 45, alin. (1), coroborat cu prevederile art. 115, alin. (1), lit. b), alin. (3),(5),(6) și (7) din Legea nr. 215/2001, privind administraţia publică locală, republicată, cu modificările şi completările ulterioare,

 ***În temeiul art. 45, pct. 1, din Legea nr. 215/2001, Legea Administraţiei Publice Locale, cu modificările şi completările ulterioare,***

***HOTĂRĂȘTE:***

 **Art.1.** Se aprobǎ reorganizarea structurii de specialitate a Primarului Comunei Beliu prin modificarea organigramei şi a statului de funcţii astfel:

1. statul de funcții se modifică în sensul că : un post contractual vacant de bibliotecar din cadrul Compartimentului Cultură se transformă în post contractual de muncitor calificat Tp I, subordonat Compartimentului Gospodărie Comunală.

 **Art. 2.** Se aprobă organigrama conform anexei 1. la hotărârea ce se va adopta**.**

 **Art. 3.** Se aprobă statul de funcţii conform anexei 2 care face parte integrantă din hotărârea ce se va adopta**.**

 **Art.4.** Se aprobă majorarea drepturilor salariale pentru personalul angajat în aparatul de specialitate al primarului Comunei Beliu, respectiv funcționari publici, personal contractual, asistenți personali cu 25% față de nivelul salarial din luna decembrie 2017, cu respectarea prevederilor HGR 846/2017.

**Art.5.** Se aprobă majorarea indemnizațiilor primarului și viceprimarului comunei aplicându-se coeficientul corespunzător nivelului UAT raportat la salariul minim brut pe țară aprobat pentru anul 2018.

 **Art.6.** Indemnizaţia maximă lunară de care beneficiază consilierii locali din cadrul Consiliului Local al Comunei Beliu pentru participarea la numărul maxim de două şedinţe/lună, se menține în cuantum de 10 % din indemnizaţia lunară a primarului Comunei Beliu stabilită pentru anul 2018.

 **Art.7.** Cu ducere la îndeplinire se încredinţează primarul Comunei Beliu prin aparatul de specialitate din subordine.

 **Art.8.** Prezenta hotărâre se comunică de către secretarul comunei cu :

 -Instituţia Prefectului- Judeţul Arad,

 -Primarul Comunei Beliu,

 -Persoanele interesate, prin afişare la sediul instituţiei şi prin publicare pe site.

***PREŞEDINTE DE ŞEDINŢĂ Contrasemnează,***

 TEUCA ILIE LUCIAN SECRETAR

 BIRĂU ANA-MARIA